produktívny kašeľ
Dobrý deň,syn 5r. má produktívný kašel, ale zároveň má aj upchatý nos, nasadila som mu na kašel Bronchipret, chcem sa však spýtať môžem mu súbežne dávať aj Sinupret?Ďakujem
Dobrý deň,
ďakujeme za Vašu otázku.
Bronchipret sa používa sa na uľahčenie vykašliavania pri produktívnom kašli pri ochoreniach dýchacích ciest spojených so zahlienením, napríklad pri nachladnutí alebo bronchitíde. Pokiaľ jeho účinok nestačí, je možné ho kombinovať s liekom
Sinupret
. Sinupret uvoľňuje hustý (väzký) hlien pri všetkých ochoreniach dýchacích ciest, ktorý sa nemôže dostatočne alebo vôbec odstrániť prirodzeným spôsobom (kašľaním, smrkaním). V horných dýchacích cestách sú to akútne a chronické nádchy, spojené s bolesťami hlavy. V dolných dýchacích cestách je to akútna a chronická bronchitída, pri ktorej väzký sekrét poškodzuje sliznicu, bráni jej samočistiacej schopnosti a zhoršuje dýchanie.
Dávkovanie lieku Sinupret pre 5 ročné dieťa je 15 kvapiek 3x denne. Kvapky sa môžu užívať s trochou tekutiny (napr. pohárom vody), aby sa deťom prekryla horká chuť.
Prajem skoré uzdravenie.
S pozdravom
Mgr. Emma Halás Haluščíková